
REFERAT DE APROBARE
la  proiectul  de  hotarare  privind aprobarea actualizării , prin act adițional , a Statutului Asociației de Dezvoltare Intercomunitară ”Eco Buzău 2009” 
În contextul necesității respectării angajamentelor asumate de România, în calitate de membră a Uniunii Europene, privind îmbunătățirea calitatea mediului pentru a corespunde cerințelor impuse membrilor prin Directivele Europene, respectiv al transpunerii în legislația naționala a prevederilor art. 2 alin. (1) din Directiva (U.E.) 2018/851 a Parlamentului European și a Consiliului din 30 mai 2018 de modificare a Directivei 2008/98/CE privind deșeurile prin adoptarea O.U.G. nr. 92/2021 privind regimul deşeurilor, administrațiile publice locale sunt obligate să implementeze un complex de măsuri administrative și de reglementare în vederea eficientizării activităților menite să conducă la creșterea gradului de colectare selectivă a deșeurilor, corelat cu indicatorii de performanță asumați.

În acest context, a devenit esențială pentru autoritățile administrației publice locale necesitatea implementării de măsuri menite să asigure îndeplinirea obligațiilor legale ce le revin în privința asigurării colectării selective (corecte) a deșeurilor, reducerii și prevenirii abandonării deșeurilor, iar principala pârghie legală pentru atingerea acestui obiectiv este exercitarea efectivă a dreptului de monitorizare, control și sancționare a persoanelor care nu respectă prevederile legale în materie.

Până în prezent, deși amploarea fenomenului abandonării deșeurilor, ca și cel al necolectării selective corecte este de notorietate, nu au putut fi implementate  măsurile necesare de monitorizare și control cu privire la nerespectarea regimului deșeurilor și sancționarea celor ce se fac vinovați, întrucât ne-am confruntat cu problema lipsei de personal adecvat pentru astfel de activități și cu lipsa de fonduri necesare.

Din acest motiv, singura soluție care a apărut ca fiind eficientă și oportună din punct de vedere financiar, tehnic și legal a fost aceea a înființării unui Corp de control în aparatul de specialitate al A.D.I. Eco Buzău 2009, al cărui personal angajat să fie mandatat de către unitățile administrativ-teritoriale membre să exercite în numele și pe seama acestora activități de control, constatare a contravențiilor și aplicare a sancțiunilor prevăzute de legislația în materia salubrizării.

Astfel, membrii A.D.I. ”Eco Buzău 2009” au posibilitatea să își exercite drepturile, respectiv să își asigure îndeplinirea obligațiilor prevăzute de lege în sarcina lor prin intermediul acestei structuri de control, cu un consum minim de resurse financiare și umane.

În acest context, Adunarea Generală a Asociației a adoptat Hotărârea nr. 21/07.04.2025 privind aprobarea înființării unui Corp de control în cadrul aparatului tehnic de specialitate al A.D.I. ”Eco Buzău 2009”.

Prin adresa nr. 406/2025, Asociația de Dezvoltare Intercomunitară ”Eco Buzău 2009” ne-a comunicat că este necesară modificarea și completarea Statutului A.D.I. ”Eco Buzău 2009”, prin act adițional, cu reglementări care să permită din punct de vedere organizatoric și financiar înființarea și operaționalizarea Corpului de control ca structură funcțională a aparatului tehnic de specialitate al Asociației și ne-a comunicat, în acest sens, modelul-cadru al documentației necesare inițierii prezentului proiect de hotărâre.

Având în vedere faptul că structura organizatorică actuală a A.D.I. Eco Buzău 2009 nu dispune de resursele umane suficiente necesare înființării Corpului de control, iar pe de altă parte  operaționalizarea acestei structuri implică costuri logistice și de personal, fiind necesară modificarea și completarea Statutului A.D.I. ”Eco Buzău 2009”, prin act adițional, supun aprobării Consililiui local al Municipiului/Orașului/Comunei prezentul proiect de hotărâre privind aprobarea Actului adițional la Statutul Asociației de Dezvoltare Intercomunitară ”Eco Buzău 2009” și a Statutului actualizat, cu propunerea de a fi adoptat în forma înaintată.

Având în vedere faptul că proiectul de hotarare initiat reflecta necesitatile si situatia existenta la nivelul UAT Comuna Pârscov, fiind promovat in conformitate cu prevederile legale in vigoare , solicit aprobarea acestuia in forma propusa . 

Initiator ,

Daniel MIHAI
